കോവിഡിനു മരുന്നുമായി ഫൈസര് വാഷിംഗ്ടണ്: കോവിഡ്19 രോഗത്തിന്റെ തീവ്രത കുറയ്ക്കുന്ന മരുന്ന് വികസിപ്പിച്ചെടുത്തെന്നു കോവിഡ്19 വാക്സിന് നിര്മാതാക്കളായ ഫൈസര്. ഗുളിക രൂപത്തിലുള്ള പുതിയ മരുന്ന് പ്രായപൂര്ത്തിയായവരില് കോവിഡ് മൂലമുള്ള മരണനിരക്ക് 90 ശതമാനം കുറയ്ക്കുകയും ആശുപത്രി ചികിത്സയുടെ ആവശ്യകത ഇല്ലാതാക്കുകയും ചെയ്യുമെന്നു നിര്മാതാക്കള് ഇന്നലെ പറഞ്ഞു. അമേരിക്കയില് കോവിഡ് ചികിത്സയ്ക്കായി നിലവില് കുത്തിവയ്ക്കുന്ന മരുന്നുകളാണ് ഉള്ളത്. ഫൈസറിന്റെ എതിരാളികളായ മെര്ക്ക് കന്പനിയുടെ കോവിഡ്19 ഗുളിക യുഎസ് ഫുഡ് ആന്ഡ് ഡ്രഗ് അഡ്മിനിസ്ട്രേഷന്റെ പരിഗണനയിലാണ്. പ്രാഥമിക റിപ്പോര്ട്ടുകള് അനുസരിച്ച് ഈ മരുന്നു നല്ല ഫലമാണു നല്കുന്നത്. വ്യാഴാഴ്ച ബ്രിട്ടന് മെര്ക്കിന്റെ മരുന്നിന് അനുമതി നല്കയിരുന്നു. മരുന്നിന് എത്രയും വേഗം എഫ്ഡിഎയും അന്താരാഷ്ട്ര റെഗുലേറ്റര്മാരും അനുമതി നല്കണമെന്ന് ഫൈസര് ആവശ്യപ്പെട്ടു. വാണിജ്യോപയോഗ അനുമതിക്കായി ഫൈസര് എഫ്ഡിഎയെ സമീപിച്ചാല് അനുമതി ലഭിക്കാന് ആഴ്ചകളോ മാസങ്ങളോ വേണ്ടിവരും. കോവിഡ് രോഗത്തിന് ഉപയോഗിക്കാവുന്ന ഗുളിക കണ്ടെത്തുന്നതിനായി ലോകമെന്പാടുമുള്ള വൈദ്യശാസ്ത്രജ്ഞന്മാര് നിരവധി ഗവേഷണങ്ങള് നടത്തുന്നുണ്ട്. 775 രോഗികളിലാണ് ഫൈസര് മരുന്ന് പരീക്ഷിച്ചത്. മറ്റ് ആന്റി വൈറല് മരുന്നുകള്ക്ക് ഒപ്പം ഫൈസര് കന്പനിയുടെ കോവിഡ് ഗുളികയും കഴിച്ച രോഗികളില് 89 ശതമാനം പേരിലും മികച്ച ഫലമാണ് ഉണ്ടായത്. ഒരു ശതമാനം പേരെ മാത്രമേ ആശുപത്രയില് പ്രവേശിപ്പിച്ചുള്ളൂ. ഇതില് ഒരാള്ക്കുപോലും മരണം സംഭവിച്ചില്ല.മരുന്നു കഴിക്കാത്തവരില് 7 ശതമാനം പേരെ ആശുപത്രിയില് പ്രവേശിപ്പിച്ചു. ഇതില് ഏഴു പേര് മരിച്ചതായും കന്പനി പുറത്തുവിട്ട പ്രാഥമിക വിവരത്തില് പറയുന്നു. പുതിയ മരുന്നിന് 90 ശതമാനം ഫലവും മരണത്തില്നിന്ന് 100 ശതമാനം സംരക്ഷണവും ലഭിക്കുമെന്ന് ഫൈസര് കന്പനി ചീഫ് സയന്റിഫിക് ഓഫീസര് മിഖായേല് ഡോള്സ്റ്റെന് പറഞ്ഞു.